3 pohjapiirustuksiltaan samanlaista taloa Kanteleella
rakennukset
asuinrakennukset
Pukkila -- Kantele
pohjapiirustukset
rakennuskulttuuri
meijerit
Kanteleella rakennettiin 1920-luvulla kolme tiilitaloa samoilla pohjapiirustuksilla. Mattilan talo rakennettiin vuonna 1926 samana vuonna palaneen talon tilalle. Alestalon talo rakennettiin vuonna 1927 ja Yrjänän talo valmistui n. 1929-1930. Ensimmäisessä kuvassa on Rakennustoimisto Nieminen-Wilkmanin vuonna 1926 tekemät piirustukset talon julkisivusta ja päädystä. Harri Hakasteen teksti on hänen vuonna 1988 kirjoittamastaan julkaisusta Kantele – kyläkuvan kehittäminen. Seuraavaksi on vanha kuva Mattilan talosta sekä vuonna 2016 otettu kuva. Tämän jälkeen on kuva Alestalon talosta n. 1930-luvulla sekä vuonna 2016. Ylemmässä kuvassa ovat meneillään Rauha Alestalon hautajaiset. Seuraavaksi on vanha ja uusi (2016) kuva Yrjänän talosta. Viimeisessä kuvassa on Kanteleen osuusmeijeri, joka mainitaan Harri Hakasteen tekstissä esimerkkinä ajan tiilirakentamisesta. Meijeritalo valmistui vuonna 1935. Karttaan on merkitty Yrjänän talon sijainti.
Pukkilan kunnankirjasto
ihmiset
pihat
Alestalon pihalla seisovat Hilja Alestalo (vas.), Paavo Alestalo ja Viliina Eerikson. Kuva on otettu n. 1930-luvulla.
henkilövalokuvaus
Naarkoskella sijainneen Ali-Hyrylän talon pihalla ovat Aaro Hyrylä (vas.), Alli Hyrylä, Vigilia Tapiola (o.s. Hyrylä), Ines Heiniö, Vilhelmiina Hyrylä (o.s. Holma), Anselmi Hyrylä, Linda Hyrylä ja Laina Hyrylä. Edessä seisovat lapset ovat Mauri (vas.) ja Heimo Hyrylä. Edessä istuvat Sirkka ja Toini Hyrylä. Kuva on otettu n. vuonna 1923-1924.
karjanhoito
maito
lehmät
lypsy
Kuva otettu Alli Hyrylän lypsytarhalla noin vuonna 1950-1952. Lypsytarha sijaitsi Naarkoskella. Kuvassa oikealla Maila Aavikko (o.s. Vainio) jakaa maitoa lapsille.
huvilat
Nykyisen seurakuntakodin paikalla ollut Anttilan huvila, joka myöhemmin siirrettiin nykyiselle paikalleen Majatalontien varrelle, Viljo Lehtisen saamalle rintamamiestontille. Talossa asui muun muassa pitäjän pitkäaikainen kätilö Ulla Anttila (Kosonen).
polkupyörät
Arvi ja Vieno Otaman talo sijaitsi Kanteleella, Mauno Perttilän kauppaa vastapäätä. Kuvassa talo on tyhjillään, sillä sotien jälkeen Arvi osti entisen Nikkilän talon maita ja rakensi uuden talonsa niiden keskellä olevalle mäelle. Kuvassa on keskellä Katri Perttilä. Arvi Otama tunnettiin hyväntahtoisesta huumoristaan, jota hän viljeli postia jakaessaan. Myös lapsille hänellä oli aina varastossa jokin ystävällinen sana.
maisema
Ensimmäisessä kuvassa on Arvilan talo Torpinkylässä. Toisessa kuvassa on näkymä Arvilan mäeltä. Kuva on otettu todennäköisesti ennen 1920-lukua. Viimeisessä kuvassa on vanha Kylä-Arvilan tila.
Arwauskirja, lainapaperit ja rasitustodistus v. 1910-1911
asiakirjat
arvonmääritys
luettelot
lainat
maakauppa
Arwauskirjassa määritellään Kanteleella sijaitsevan Ylömattilan tilan arvo vuonna 1910. Toinen tiedosto sisältää erisluettelon eli specifikatsioonin, jossa määritellään peltojen ja niityn hehtaarimäärät. Kolmas tiedosto on maakauppias Oskar Perttilän ja Selma Perttilän lainasopimus Hypoteekkiyhdistyksen kanssa. Perttilät ostivat Ylösmattilan perintötalon. Velka kuitettiin maksetuksi helmikuussa 1919. Neljäs tiedosto on rasitustodistus vuodelta 1911.
myymälät
osuusliikkeet
Kuva on otettu Askolan Osuuskaupan Pukkilan myymälässä. Kuvassa myymälänhoitaja Seppä puolisonsa kanssa. Askolan Osuuskauppa perustettiin vuonna 1936. Kaupan nimi muuttui 1960-luvun vaihteessa Kohisevaksi. Vuonna 1968 Kohiseva fuusioitiin Osuusliike Oslaan.
kyläkaupat
Bäckmannin jo toimintansa lopettanutta kauppaa esittävä kuva on otettu syyskuussa 1977 (kuva: Pertti Mäkelä). Vuonna 1925 otettu ryhmäkuva, jossa ovat Einar Bäckman (vas.), Irma Aarnio ja Manasse Majander, on kuvattu kaupan takana olevalla kalliolla. Kolmannessa kuvassa talon edessä poseeraa talon omistaja Einar Bäckman, joka oli kunnanhallituksen pitkäaikainen puheenjohtaja ja Pukkilan Säästöpankin johtaja. Bäckman oli kauppaa pitäneen Katri Majanderin velipuoli. Katri asui kauppatalossa, jossa toimivat myös säästöpankin konttori ja kirjasto. Tytöt kaupan pihalla ovat Leena Bäckman (Roine) ja Aulikki Virtanen (Kurki). Kuva on ilmeisesti otettu vuonna 1944.
liikerakennukset
Savijoella sijainnut Brusilan kauppa. Kuva lienee otettu 1950-luvulla.
ilmakuvat
paikallishistoria
Ensimmäinen Kanteleesta otettu ilmakuva. Otettu n. vuonna 1960. Oikealla yläkulmassa on Rousin talo. Leipomon vieressä on Mauno Perttilän kauppa. Vieressä vasemmalla on N. Ristolan kauppa. Kuvan oikeassa reunassa on palokoppi, jossa säilytettiin palovälineitä. Toinen kuva on mustavalkoisen kuvan väritetty versio.
perheet
lapset
Toisessa kuvassa ovat Maria (vas.), Tyyne, Terho ja Villiam Greijula. Kuva otettu vuonna 1933. Alimmassa kuvassa Terho (vas.) ja Aila Greijula taluttavat polkupyöriä.
tuvat
Vieno ja Aadolf Laakso Hintun tuvan pihalla. Kuva on otettu n. 1930-luvulla.
navetat
maatalousrakennukset
tiilet
Hyrylän navettarakennus valmistettiin oman tiilitehtaan tiilistä. Kuva todennäköisesti vuodelta 1929.
osuusmeijerit
Ilmakuva Pukkilan Osuusmeijeristä. Oikealla näkyy Porvoonjoki.
Pukkila
peltoala
Todennäköisesti 1950-luvulla otettu ilmakuva Pukkilanmäestä. Kuvan keskellä kulkee Keskustie.
koulurakennukset
koulut
kyläkoulut
julkiset rakennukset
Kantelelaiset päättivät jo vuonna 1875 eli ensimmäisinä Pukkilassa perustaa omin voimin kylään kansakoulun. Kanteleen ylempi tyttö- ja poikakansakoulu aloitti toimintansa syksyllä 1876. Vuonna 1905 kyläläiset päättivät rakentaa kuvissa näkyvän uuden koulutalon uuteen paikkaan Holmanmäelle Kanteleenjärven rantamaisemiin. Vuonna 1906 valmistunut rakennus oli käytössä 1960-luvun alkuun saakka, jolloin valmistui uusi koulu. Kunta oli rakentanut Holmanmäelle uuden koulun myös vuonna 1924, mutta se paloi keväällä 1943. Yleisökuvat on otettu Kanteleen koulun 75-vuotisjuhlissa, jotka järjestettiin vuonna 1951. Alemmassa kuvassa ovat etualalla opettajat Rauha Vikstöm (vas.), Lauri Tenhola ja Tellervo Tenhola. Eturiviin on päässyt myös rovasti W.A. Urhonen. 100-vuotisjuhlien käsiohjelma on vuodelta 1976. Ruokailevia oppilaita esittelevien kuvien ottamisajankohta ei ole tiedossa. Kylän emännät olivat perustaneet vuonna 1910 koulukeittolan, joka sekin oli Pukkilan ensimmäinen. Keittolarakennus valmistui vuonna 1914. Hevosreessä istuvat naiset ovat keittolaemäntiä, jotka keräsivät kylän taloista elintarvikkeita koulunkeittolaan. Viimeiset kuvat esittävät koulun oppilaita, joilla oli Marianpäivänä tapana vierailla Muurahaisen talossa. Muurahaisen emäntä Maria Seppälä oli yksi koulukeittolan puuhanaisia. Oppilaiden vieressä oikealla on opettaja Urho Lähteenmäki. Värikuva esittää 1960-luvulla valmistunutta Kanteleen uutta koulua.
kansakoulut
Kanteleella toimi oma koulu 133 vuotta (1876-2009). Vuonna 1906 kyläläiset rakensivat kuvassa näkyvän uuden koulurakennuksen Holmanmäelle.
kylät
Vanha valokuva Kanteleen kyläkeskuksesta. Kuvan ottoaika ei ole tiedossa.
nuorisoseurantalot
seurantalot
puurakennukset
Kanteleen nuorisoseurantalo valmistui vuonna 1913 Juho Nikkilältä vuokratulle Jussaron mäelle. Kalliolle, korkeiden kivipaasien päälle rakenntun seurantalon suunnitteli rakennusmestari Leivo. Rakentaminen rahoitettiin muun muassa talkootyöllä, iltamatuloilla ja Pukkilan Säästöpankista otetulla 1500 markan lainalla. Talon vihkiäisjuhlat pidettiin 12. syyskuuta 1913. Ennen seurantalon valmistumista nuorisoseuran kokoukset oli pidetty koululla ja iltamiin oli kokoonnuttu isoihin taloihin. Seurantalon ravintolatilat puolestaan vuokrattiin alkuvuosina kiertokoulun, alkeiskoulun ja alakansakoulun käyttöön. Värivalokuva on vuodelta 2007 ja sen on ottanut Virpi Kallio.
Kanteleen Osuusmeijerin säännöt ja otteita pöytäkirjoista
meijeriteollisuus
säännöt
pöytäkirjat
osuuskunnat
perustamiskirjat
Ensimmäinen tiedosto sisältää Kanteleen Osuusmeijerin perustamisasiakirjat. Osuusmeijeri perustettiin 12.3.1914. Toinen tiedosto sisältää osuusmeijerin uudistetut säännöt vuodelta 1941. Kolmas ja neljäs tiedosto sisältävät otteita vuoden 1914-1929 kokouspöytäkirjoista. Alkuperäiset kokouspöytäkirjat on jäljennetty vihkoon. Viides kuva on lehdessä ollut ilmoitus osuuskuntakokouksesta vuodelta 1941. Kuudes kuva on Pitäjäsanomissa ollut artikkeli: "Pukkilan kunta ostaa Kanteleen meijerin ja kunnostaa sen teollisuuden käyttöön".
Kanteleen nuorisoseurantalo on vuodelta 1913. Vuonna 1936 valmistui sen laajennusosa, jota kutsutaan vinkkeliksi. Vinkkelin suunnitteli rakennusmestari Kauko Perttilä. Uudisosaa varten Kanteleen Nuorisoseura otti lainan Pukkilan Säästöpankista. Laajennusosan tupaantuliaisia juhlittiin vuonna 1936.
huonekalut
Nykyisen Siwa-myymälän naapurustossa ollut Karstaamo. Ryhmäkuvassa sen pihalla ovat Sohvi Mäkelä (vas.), Annukka Aavikko, Kalevi Aalto (edessä), Impi Aalto, tunnistamatta, Pirkko Aalto. Kolmas kuva esittää rakennuksen sisätiloja Impi Aallon (o.s. Sipiläinen) aikana.
linja-autonkuljettajat
autonkuljettajat
sotilaspuvut
Ensimmäisessä kuvassa Keijo Lehtisen seisoo kotitalonsa edessä. Myöhemmin hän asui perheineen Laukaassa nykyisen Peurungan kuntokeskuksen vieressä. Hän työskenteli TVH:n korjaamolla koko työuransa ja jäi eläkkeelle työnjohtajan tehtävistä. Sodissa hän palveli moottoripyörälähettinä.
kunnantalot
päiväkodit
Kirkonkylässä sijaitseva Keski-Mäkelän talo, jossa sijaitsi kunnantalo vuosina 1939-1965. Talo on myöhemmin toiminut mm. päiväkotina.
kana
tikkaat
Kanteleella sijainneen Kirkkotien navetan edessä ovat Anna Jaakkola (vas.), Laila Ahola ja Anna-Liisa Rentola (Laakso). Kuva on otettu n. 1940-luvun alussa.
Pukkilan Kirkonkylän koulu. Rakennus vihittiin käyttöön huhtikuussa 1951. Toinen kuva on otettu koulun valmistumisen aikoihin. Ilmakuvassa koulu näkyy ylhäällä vasemmalla. Neljäs kuva on otettu Keskustien suunnasta ja siinä näkyy myös Pukkilan seurakuntakoti (kuva: Pertti Mäkelä). Seurakuntakodin kuva on vuodelta 1975. Viides kuva on otettu koulun vihkimistilaisuudessa.
Osuusmeijeri Pukkilan Kirkonkylässä. Ilmakuvan oikeassa reunassa ovat meijerin rakennukset, yläreunassa on Kirkonkylän koulu ja vasemmalla Osuuspankin vanha talo. Värivalokuvat, jossa näkyvät muun muassa meijerin rakennukset, ovat vuodelta 2014. Ne on kuvannut Pertti Mäkelä.
Pukkilan Kirkonkylässä sijainneita rakennuksia. Ensimmäisessä kuvassa on Virmolan talo ja toisesa Aromaan talo.
maatilat
sukutilat
Ensimmäisessä kuvassa ovat Viljam (Viljami) ja Silja Vuorio (vas,) perheineen sekä Emma (Emilia) Riihimäki (2. oik.). Kuvissa näkyy 1950-luvulla palanut Knuuttilan talo.
Aiemmin osuuskaupan myymälänä toiminut ja sittemmin ravintolaksi muutettu Kohisevan talo rakennettiin nykyisen Keskustien varrelle Pukkilan Kirkonkylään vuonna 1953. Rakennuksen päädyssä on mäntsäläläisen taiteilija Sven-Olof Westerlundin seinämaalaus Minne menet. Kunta maalautti sen 1990-luvun puolivälissä. Kohisevan takana näkyvät meijerin rakennukset ja kuvan vasemmassa yläreunassa Kirkonkylän koulu.
Mäkelä, Pertti
Koivulinna
taidegalleriat
Kuvia Koivulinnan huvilasta, joka on toiminut viime vuodet taidegalleriana (Galleria Koivulinna). Ylimmän kuvan on ottanut Pertti Mäkelä ja muut Virpi Kallio. Ensimmäinen interiöörikuva on Katja Tukiaisen ja kaksi muuta Alpo Jaakolan näyttelystä. Mustavalkokuvassa huvilan edessä poseeraavat Alice Kaira ja Tuomas Mäntynen. Koivulinna-mainoksen pukkipiirroksen on tehnyt Sven-Olof Westerlund. Koivulinna on rakennettu ilmeisesti 1900-luvun taitteessa. Johan ja Amanda Melinin kuoltua huvila huutokaupattiin vuonna 1922 ja siitä tuli Kalle ja Silja Mikkolan koti. 1960-luvun puolivälissä Koivulinna siirtyi Siljan sukulaisten omistukseen. Pukkilan kunta osti kiinteistön vuonna 1985. Syksyllä 1986 Pukkilan kunnanhallitus antoi kulttuurilautakunnalle oikeuden käyttää huvilaa näyttelytarkoituksiin (ote pöytäkirjasta). Taidegalleria avattiin vuonna 1987. Vuonna 1996 Pukkilan kotiseutumuseo muutti Koivulinnan piharakennuksiin. Galleria Koivulinnan taiteilijat 1987-2014 (aakkosjärjestyksessä): Ahjotuli Unto, Ahtila Eija-Liisa, Ambar Ruth, Arkoma Antti, Arminen Tuija, Boehm von Tuomas, Brask Marie, Byström Tuomas, Caluwe de Robert, Cederström Eva, Ekman-Björkman Eila, Enckell Daniel, Eskelinen Päivi, Falck Marianne, Haapala Merja, Haarla Teuri, Hakava Aale, Hakola Marikki, Hamari Mia, Hautamäki Ilari, Havia Sami, Heikkinen Jaana, Heimonen Samuli, Heino Marianne, Heiskanen Outi, Henry Arthur, Hepoluhta Pekka, Hietanen Reino, Honkonen Juhani, Hursti Armas, Hyttinen Niilo, Hytönen Petri, Hyytiä Leena, Hämäläinen Olli, Jaakola Alpo, Joro Juha, Junttila Helena, Kaarna Marika, Kainulainen Pekka, Kaira Alice, Kaminen Marjukka, Kaminen Mosher Petra, Kanerva Raimo, Karjalainen Juho, Karjalainen Leena, Karpov Nina, Kekarainen Pertti, Keskinen Eija, Korhonen Ninna, Koskinen Antero, Krohn Inari, Kuchka Heta, Kurunsaari Heli, Kärki Ipi, Larjasto Harri, Launis Tapani, Lehtinen Sirkka, Lehtinen Tuula, Leinonen Jari, Liikanen Elina, Liksom Rosa, Lilljakku Minna, Lindholm Hannu, Lindman Pia, Linnovaara Juhani, Loukkola Satu, Mantila Irja, Merz Rudi, Myllykangas Moosa, Mäkelä Mox, Mäkilä Jarmo, Mäntynen Tuomas, Mörö Reijo, Nelimarkka Riitta, Neuvonen Kirsi, Niemelä Jaakko, Nukari Pirkko, Nurminen Tiina Elina, Ojala Pilvi, Osipow Anna-Maria, Osipow Paul, Peltonen Tuukka, Penttilä Sirkka, Pesonen Liisa, Pirtola Erkki, Pitkänen Tarja, Pohjola Mikael, Raittila Tapani, Raski Leena, Rautio Henrich Ilmari, Renvall Leena, Renvall Seppo, Renvall Tuomas, Retulainen Anna, Rista Ilona, Rista Simo, Ruotsala Maria, Rönkkönen Hannu, Saali Tuomo, Sakkinen Riiko, Sarva Sanna, Sarvanne Minna, Saukkonen Teemu, Savolainen Veikko, Schafhauser Vilmalotta, Sipiläinen Anneli, Sipiläinen Inga, Soininen Riikka, Somervuori Kim, Stenvall Kaj, Stor-Pellinen Ilpo, Streng Anne, Sumiloff Eeva, Suomi Risto, Suomi Marko, Susi Nanna, Sörensen Henry, Tammi Pasi, Tavastila Fanny, Tenni Sari, Tervo Kirsi, Tiittanen Kirsti, Toikka Oiva, Toivonen Sami, Toivonen Sara, Tukiainen Katja, Turto Lea, Uusitalo Riitta, Vaajakallio Ulla, Vaalio Henry, Vaara Roi, Walliander Pekka, Valtonen Osmo, Vellonen Jarmo, Vesalahti Mika, Westerlund Sven-Olof, Wikström Eva, Vuoksenmaa Johanna, Vuorenmaa Tuomo-Juhani, Wuorila-Stenberg Henry, Yassin al Moustafa, Yrjölä Petri.
Kallio, Virpi
museot
kotiseutumuseot
Ensimmäisessä kuvassa taidegalleria Koivulinnan edessä seisovat Yrjö Siltala (vas.), Hannele Peusa ja museotutkija Tuula Pärssinen, joka suunitteli kotiseutumuseon interiöörit ja näyttelyn. Toisessa kuvassa kolmikko seisoo Koivulinnan pihapiirissä olevan kotiseutumuseon edessä.
valikoimat
elintarvikkeet
vaa'at
sisätilat
Kuvassa on ilmeisesti jonkin Kanteleella sijainneen kaupan valikoimaa. Hyllyillä on muun muassa Sirkku- ja Pulmu-palasokeria ja Kaisa-kahvia.
naiset
Mari Aallon tupa sijaitsi Torpissa. Talo oli vanha Uutelan torppa. Kuva otettu 1920-30-luvulla. Aalto kuvassa oikealla.
talonrakennus
Kanteleella sijaitseva Mattilan talo paloi vuonna 1926 ja samana vuonna sen tilalle rakennettiin uusi. Ensimmäisessä kuvassa taloa rakennetaan ja toisessa kuvassa se on valmis.
kauppiaat
yrittäjät
Kauppias Mauno Perttilä. Kuva on otettu Kanteleella Perttilän vanhassa kauppatalossa 1940-luvun puolivälin jälkeen, kenties 1948. Uusi kauppa valmistui 1955. Pukkilan nykyisten kauppojen valikoimat kalpenevat Maunon puodin tavarapaljouden keskellä: Arabian posliinia, viimeisen päälle tyylikkäitä miesten hattuja, paikallista voita (Kanteleen Osuusmeijerin tuotantoa)... Ja itsepalvelun sijasta henkilökohtaista palvelua!
Etualalla on Pukkilan Osuusmeijerin konttori- ja asuinrakennus ja taustalla Sipiläisen liikerakennus Pukkilan Kirkonkylässä, nykyisen Keskustien varrella. Emil Sipiläisen aikana liiketalossa toimi muun muassa kauppa, kahvila, leipomo ja limonaditehdas. Pihalla oli bensamakki. Kauppias Sipiläisellä oli myös kolme kuorma-autoa.
Arto Luoman piirros Pukkilan Osuusmeijeristä ja Kirkonkylän raitista. Piirros on tehty vanhan valokuvan perusteella ja se ajoittuu vuosikymmenten taakse.
Luoma, Arto
työntekijät
elintarviketyöntekijät
Pukkilan Osuusmeijerin työntekijöitä. Kuvasta tunnistettu Arttu Raunio (2. vas.).
meijeristit
Kanteleen Osuusmeijerin vuokraajien ja työntekijöiden asuinrakennus. Muurahaisen kuvakokoelmaan kuuluva kuva on vuodelta 1919. Etualalla ovat Robert Tuuri (vas.), Franz Nouveau, Rose Nouveau, Yrjö Kaarne ja Alice Nouveau. Rakennuksen edessä on Kanteleen meijerin ensimmäinen vuokraaja, ranskalainen juustomestari Pierre Nouveau sveitsiläissyntyisen Katherine-puolisonsa kanssa. Tikarappusilla Margueritte Nouveau ja katolla Johan Nouveau. Osuusmeijeri osti rakennuksen vuonna 1914 K.H. Riihimäeltä. Talo purettiin vuonna 1974.
kärryt
Pukkilan keskustassa sijainnut Merikannon talo. Taustalla oikealla näkyy vanha lääkäritalo. Kärryissä on Aaro Hyrylä kuljettamassa maitoa meijerille.
pärekatot
Mikkolan talo, joka purettiin kun Hyvinvointikeskus Onni (valmistui vuonna 2007) rakennettiin. Koska talossa on yhä pärekatto, kuva on otettu ennen vuotta 1948.
Naarkosken kylältä. Kuvissa näkyvät muun muassa Porvoonjoen ylittänyt vanha kivisilta sekä Nikkilän ja Perttilän rakennukset.
tiet
kirkkorakennukset
Vanhaan postikorttiin on tallennettu maisemakuvia Pukkilasta. Ylhäällä vasemmalla oleva ruutu esittää Kirkonkylän raittia. Taustalla näkyy Pukkilan kirkko. Oikealla ylhäällä on Naarkosken vanha puusilta. Alhaalla oikealla olevassa ruudussa on Savijoen kyläkeskus. Oikealta lähti polku seurantalolle, vasemmalla olevan rakennuksen paikalla toimi sittemmin Nykopin kyläkauppa. Neljännen kuvan (alh.vas.) arvellaan olevan Torpinkylästä. Postikortin takapuolelle on painettu nimi Salonen. Ilmavalokuva esittää Savijoen kyläkeskusta. Kuva on vuodelta 2011 ja sen on ottanut Hanna Sihlman.
järvet
Kuvassa avautuu näkymä Holmanmäeltä Kanteleen kylään päin. Edessä näkyy Kanteleenjärvi. Keskellä puun takana näkyy navetta, jonka takana on Jaakkolan talo.
piharakennukset
maalaukset
Kuvissa Tuija Asikaisen vuosina 2009-2010 maalaamia tauluja Niemisen pihapiiristä Kanteleella. Kuvissa on muun muassa aitta ja savusauna. Mies maalauksessa on suutari Johan Nieminen kalasaaliin kera. Taustalla näkyy navettarakennus. Johan Niemisen äiti, Ida Nieminen piti kauppaa suutarin verstaan yhteydessä. Siellä sijaitsi myös Vakuutus-Sampo. Ida Nieminen hoiti kylän väkeä ja perhettään yrteillä (mm. suopursu ja ratamonlehdet) saunassa. Valokuva aitasta talvimaisemassa on otettu vuonna 2008. Kuva savusaunasta on 1980-luvulta.
Asikainen, Tuija
Nuorisoseurantalo Toimela Pukkilan Kirkonkylässä. Pertti Mäkelä kuvasi Toimelan Pukkilan Kirkonkylässä vähän ennen kuin talo purettiin. Värikuvat ovat lokakuulta 1974. Mustavalkoiset valokuvat on otettu muutama vuosikymmen aiemmin. Kuvissa poseeraavat Martti Mäkelä (asepuku) yksinään ja yhdessä Antero Simolinin kanssa sekä kanttori Marttisen johtama kuoro. Sekakuoron kuva on vuodelta 1911. Talvella otetun kuvan ottoajankohta ei ole tiedossa.
palovakuutus
vakuutus
uusjako
Vähä-Jukurin tilan palovakuutusasiakirja vuodelta 1937. Vakuutuskirjasta näkee, miten uusjaon takia tilan asuinrakennus ja riihi sijaitsivat yhä kylässä, mutta saunarakennus uudella paikalla. Tämän johdosta saunarakennuksen vakuutussumma oli asuinrakennuksen summaa suurempi.